Эйіці Нэгісі

**Эйіці Нэгісі** (, , Чанчунь, Маньчжоу-го — , Уэст-Лафеет, Індыяна, ЗША) — японскі хімік. Вядомы як першаадкрывальнік так званай рэакцыі Нэгісі. Ганаровы прафесар Універсітэта Пердзью (ЗША). Нобелеўскі лаўрэат па хіміі за 2010 год.

## Біяграфія 
Нарадзіўся ў 1935 годзе ў горадзе Чанчунь (у той час — сталіца японскай марыянеткавай дзяржавы Маньчжоу-го, у цяперашні час належыць Кітаю). У 1958 годзе скончыў бакалаўрыят па кірунку «Арганічная хімія» Такійскага універсітэта. З 1958 па 1960 гады працаваў у кампаніі Teijin. Атрымаў ступень доктара філасофіі па арганічнай хіміі ў Пенсільванскім універсітэце ў 1963 годзе. Пасля атрымання дыплома зноў вярнуўся ў кампанію Teijin, у якой прапрацаваў да 1966 года. Затым пераехаў у ЗША, дзе два гады працаваў пастдокам ля Герберта Браўна ва Універсітэце Пердзью. У 1968 годзе атрымаў там пасаду асістэнт-прафесара. У 1972—1979 гадах працаваў у Сіракузскім універсітэце, спачатку на пасадзе асістэнт-прафесара, а з 1976 года як дацэнт-прафесар. У 1979 годзе вяртаецца ва Універсітэт Пердзью на пасаду поўнага прафесара. З 1999 года ганаровы прафесар хіміі Універсітэта Пердзью.

У сакавіку 2018 ён і жонка прапалі без вестак, перамяшчаючыся на машыне па штаце Ілінойс і, верагодна, заблудзіліся. Нэгісі быў знойдзены, яго жонка загінула.

## Навуковыя дасягненні 
Нэгісі пачаў свае навуковыя даследаванні ў 1966 годзе пад кіраўніцтвам Герберта Браўна. Першыя яго працы былі прысвечаны вывучэнню розных борарганічных рэакцый утварэннявуглярод-вугляродных сувязяў. Праз некаторы час навуковец прыйшоў да ўсведамлення таго, што неабходна сканцэнтравацца на пошуку каталітычных рэакцый, якія паскараюць сінтэз.

У 1972 Нэгісі пачаў даследаванні металарганічных рэакцый, каталізуемых пераходнымі металамі. На працягу 1976—1978 гадоў Нэгісі апублікаваў парадку 10 работ, якія апісваюць рэакцыі крос-спалучэння з удзелам розных металарганічных рэчываў, якія змяшчаюць магній, цынк, бор, алюміній, стронцый і цырконій, каталізуемых паладыем або нікелем. Сёння рэакцыі, якія ўтрымліваюць цынк, алюміній або цырконій, называюцца рэакцыямі Негісі. За гэтыя адкрыцця Нэгісі быў узнагароджаны Нобелеўскай прэміяй па хіміі 2010 года.

## Сяброўства ў навуковых таварыствах 
* Амерыканскае хімічнае таварыства (з 1979 года)
* Амерыканская асацыяцыя садзейнічання развіццю навукі (1975—1980, 1992—1994)
* Phi Lambda Epsilon (з 1984 года)
* Японскае хімічнае таварыства (з 1985 года)
* Sigma Xi (з 1989)
* Замежны член Нацыянальнай акадэміі навук ЗША (2014)

## Літаратура 
* *R. Van Noorden* Clever coupling catalysts lauded by chemistry Nobel // *Nature.* — 6.10.2010
* *А. Борисова.* Нобелевские кросс-сочетания // *Троицкий вариант.* — № 64, c. 5, 7 (12.10.2010)

## Спасылкі 
* Ei-ichi Negishi  Архіўная копія на афіцыйным сайце Універсітэта Пердзью
* Біяграфія на афіцыйным сайце Універсітэта Пердзью
* Curriculum Vitae  Архіўная копія 

Катэгорыя:Лаўрэаты Нобелеўскай прэміі з Японіі
Катэгорыя:Лаўрэаты Нобелеўскай прэміі па хіміі
Катэгорыя:Члены Амерыканскай асацыяцыі садзейнічання развіццю навукі
Катэгорыя:Выпускнікі Такійскага ўніверсітэта
Катэгорыя:Хімікі ЗША
Катэгорыя:Хімікі Японіі
Катэгорыя:Хімікі XX стагоддзя
Катэгорыя:Лаўрэаты Нобелеўскай прэміі паводле алфавіта